  Майя Бывальцева Куазез эскерисьёслэн ивортэмзыя, матысь нуналъёс Удмуртиын куазь уродмоз: кезьытгес луоз но лымыялоз. Соин валче автомобиль сюресъёс вылын югдур секыт луыны быгатоз, алэ элькунысь Кунпуш ужъёсъя министерствоысь ГИБДД-лэн элькунъя управлениысьтыз нырысетӥ ёзэтэз. Кун автоинспекци водительёсты сак луыны куре. Трос лымы усьыку, питранъёс сюресэз умой уг куто, соку машина ӝог дугдыны уг быгаты но шуак сюрес вамен но султыны быгатоз. Руль сьӧрын пукисьёс машинаослэсь виссэс бадӟымгес возьыны, чурысь чуре потамлэсь возиськыны кулэ, ало ӧнерчиос. Таӵе югдурын пыдын ветлӥсьёс но туж юн чакласькыны кулэ. Сюресэз потэмлэсь азьвыл валано, адӟо-а тӥледыз водительёс, лэзё-а тӥледыз. Со сяна, али вазь пеймыт луэ ни, соин ик умой луоз пиштӥсь тылэз берыктӥсь арбериосты кутыны, соос 300 метр кемысен адӟисько. Тодэ вайытом, азьвылгес Удмуртиысь Гидрометцентр таяз арняе элькунын пельскоз, сюресъёс вылын йӧвалег но лымы пельтэмъёс луозы шуыса ивортӥз.  Тегъёс: Мерлык Авто ГИБДД Удмуртия куазь  